Verkmenntaskóli Austurlands leggur mikla áherslu á vönduð fræðileg vinnubrögð og skal hafa það í huga í allri verkefna - og heimildavinnu . Virðing fyrir hugverkum annarra er frumskilyrði í heimildavinnu og að taka texta upp eftir öðrum og gera að sínum eigin án þess að geta heimilda rétt telst ritstuldur . Ritstuldur telst því alvarlegt brot og heimilt er að gefa 0 fyrir verkefni verði nemandi uppvís að ritstuldi . Í verkefnavinnu er gerð sú krafa til nemenda að þeir virði höfundarétt og að öll verkefni sem nemendur skila séu þeirra eigin hugverk . Hvert verkefni sem nemandi skilar inn skal vera einstakt . Með því er átt við að öll endurnýting verkefna , hvort heldur er innan áfanga , milli áfanga eða milli námsbrauta er óheimil , nema annað sé sérstaklega tekið fram . VA hefur tekið upp Turn-it-in ritstuldarvörnina sem gerir notendum kleift að koma auga á ritstuld og / eða rangar tilvísanir og heimildaskráningu . Kennarar áskilja sér rétt til að taka verkefni til endurskoðunar ef ritstuldarvörn sýnir meira en 25% líkindi við aðra texta .